1994年冬季奧林匹克運動會塞浦路斯代表團

1994年2月12號至27號，挪威利勒哈默爾舉辦冬季奧林匹克運動會，塞浦路斯有派團參加。呢次係塞浦路斯自1980年冬季奧運會首次亮相以嚟，連續第五次參加冬奧。塞浦路斯派去利勒哈默爾嘅代表團由一位高山滑雪運動員 Karolina Fotiadou 組成。喺女子超大曲道項目入面，佢排第46位。

背景 
喺1978年，塞浦路斯奧林匹克委員會獲國際奧林匹克委員會承認，塞浦路斯自1980年首次亮相以來，每屆夏季同冬季奧林匹克運動會都有參加。 1994年冬季奧運會喺1994年2月12號至27號期間舉行，共有1,737名運動員參加代表67個國家奧運委員會參加。  今次係塞浦路斯連續第五次參加冬季奧運會。塞浦路斯派去利勒哈默爾嘅唯一運動員係高山滑雪運動員Karolina Fotiadou。  佢被選為開幕典禮嘅持旗手。

高山滑雪 
利勒哈默爾冬奧嘅時候Karolina Fotiadou 23歲。但係佢已經係一位老將，參加過1988年同1992年冬奧。 今次佢淨係參加女子超大曲道一個項目。2月15號，佢以1分43.97秒嘅成績完成賽事，排第46，係完成賽事嘅參賽者之中最後一位。金牌得主係美國嘅Diann Roffe-Steinrotter，成績係1分22.15秒，銀牌得主係俄羅斯嘅Svetlana Gladysheva，銅牌得主係意大利嘅Isolde Kostner。

類:冬季奧林匹克運動會代表團
類:1994年冬季奧林匹克運動會
類:塞浦路斯運動